# **Nærmere beskrivelse av innholdet i de innspilte forelesningene**

# **For alle:**

**Synet (17 min)**

I denne miniforelesningen får du, med praktiske eksempler, lære mer om synssansen og betydningen synet har for kommunikasjon, informasjon, forståelse og oversikt. Du får også innblikk i noen faktorer som påvirker en synshemning.

**Tilrettelegging for barn som er blinde (8 min)**

Her får du høre mer om mulige konsekvenser av alvorlig synsnedsettelse og blindhet. Du får også konkrete tips til hvordan du kan tilrettelegge miljøet i barnehagen for å fremme barnets deltakelse, utvikling og mestring.

**Deltagelse i lek og sosialt samspill, barn med synsnedsettelser og blindhet (41 min)**

I denne forelesningen lærer du om lek for barn med alvorlig synsnedsettelse og blindhet og hva du kan gjøre for å legge til rette for at barnet skal kunne delta i lek og sosialt samspill med andre barn. Du får konkrete tips til gode aktiviteter og hvordan de kan gjennomføres i barnehagen.

**Taktile symboler og planer (18 min)**

I denne filmen får du lære mer om hva taktile planer og symboler er og hvordan det kan brukes til å gi mer oversikt, forutsigbarhet, økt selvstendighet og mulighet for deltakelse for barn med synsnedsettelse.

**Taktile bøker (13 min)**

I denne filmen får du lære mer om taktile bøker og hvordan du kan lage slike bøker til barn med alvorlig synsnedsettelse og blindhet. Du får se bøker andre har laget og konkrete tips som inspirasjon til å lage egne bøker til barnet du arbeider med. **NB! Denne filmen er det viktig at alle som skal delta på del to av kurset, ser som en forberedelse til økta vi skal ha om taktile bøker der.**

# **Til fordypning, valgfritt:**

**Barn som er blinde – selvaktelse og utvikling del 1 (43 min)**

I denne forelesningen gir psykologspesialist Knut Brandsborg en innføring i hva det vil si å vokse opp uten syn i en seende verden. Ut fra et psykologisk perspektiv snakker han om hva som er annerledes når synet mangler og hva vi kan gjøre for å støtte barnas kognitive og sosiale utvikling.

**Barn som er blinde – selvaktelse og utvikling del 2 (42 min)**

I denne forelesningen gir psykologspesialist Knut Brandsborg en innføring i hva det vil si å vokse opp uten syn i en seende verden. Ut fra et psykologisk perspektiv snakker han om hva som er annerledes når synet mangler og hva vi kan gjøre for å støtte barnas kognitive og sosiale utvikling.

**Lekens betydning for deltakelse i barnefellesskapet**

I denne filmen møter du seniorrådgiver Bente Corneliussen og avdelingsleder Eva Hammervik fra Statped i samtale om lekens betydning for deltakelse i fellesskapet i barnehagen. Du får innblikk i hva barn med blindhet trenger for å delta i leken og konkrete tips til hva du kan gjøre for å gi dem like forutsetninger for mestring

**Punktskrift (21 min)**

I denne miniforelesningen får du en introduksjon til punktskrift og punktskriftsystemet. Du får en innføring i systemets oppbygging og hvordan bokstaver, tall og noen skilletegn kommer til uttrykk. Du får også lære mer om lesing og skriving av punktskrift og tips til aktuelle nettressurser.

# **Når barnet nærmer seg skolestart**

**Selvstendighet (og livsmestring) (29 min)**

I denne forelesningen deles noen overordnede tanker om læring av gjøremål og selvstendighet. Du får lære om hvordan du kan tilrettelegge og organisere daglige gjøremål for barnet og metodiske tips til hvordan du kan veilede og hjelpe barnet.

**IKT (32 min)**

Her får du en presentasjon av ulike digitale verktøy som kan være aktuelle for barn som skal lære punktskrift. Du får vite mer om skjermlesere, leselist, talesyntese, punktskriftskriver, PC og nettbrett og hvordan eleven, foreldre, barnehagen/skolen og Statped kan gå den digitale veien sammen.